от заинтересовани страни по време на разследването.
 3.3.1. Производствен капацитет и свободен капацитет в КНР
 (161)
 Съгласно информацията в искането за преглед (76) точното количество продукция на продукта, предмет на прегледа, в КНР не е известно. Пазарът е фрагментиран: има много на брой малки производители и няколко големи производители. Въз основа на информацията, предоставена от заявителя, Комисията установи комбиниран производствен капацитет от най-малко 310 000 тона за шестима от 30-те известни производители.
 (162)
 Двамата производители, които предоставиха отговори на въпросника за определянето на извадка, отчетоха свободен капацитет от около 10 %. Ако се допусне, че и при другите производители е налице същият процент свободен капацитет, се получава свободен капацитет от 31 000 тона. Дори при използване на този консервативен подход излиза, че китайският свободен капацитет възлиза на 80 % от потреблението на Съюза.
 3.3.2. Привлекателност на пазара на Съюза
 (163)
 С цел да се установят вероятните промени във вноса, в случай че мерките бъдат отменени, Комисията анализира привлекателността на пазара на Съюза по отношение на цените.
 (164)
 В това отношение Комисията провери информацията в Атласа на световната търговия (77) по код по ХС 7307 19 — принадлежности за тръбопроводи, отлети, от чугун, желязо, неупоменати, нито включени другаде (78), или от стомана. Само кодът на 6-цифрено ниво е на разположение, като изглежда той включва продукти извън обхвата на настоящия преглед, като напр. принадлежности от пластичен чугун, жлебови свръзки и др.
 (165)
 По тази причина Комисията използва за анализа отговорите за изготвянето на извадка, предоставени от двамата китайски производители, и установи, че цените на пазара на ЕС са по-привлекателни от тези на някои пазари за износ и на вътрешния пазар. Поради това, ако мерките бъдат отменени, пазарът на Съюза би станал дори още по-привлекателен и е вероятно към него да бъдат пренасочени някои количества, продавани понастоящем на други пазари. Вносът от КНР за Съюза вероятно значително ще се увеличи и ще бъде на дъмпингови цени.
 3.3.3. Заключение
 (166)
 Разследването показа, че през разследвания период в рамките на прегледа вносът от КНР на пазара на Съюза е продължил да се осъществява на дъмпингови цени. С оглед на елементите, разгледани в точки 3.3.1 и 3.3.2, Комисията също така стигна до заключението, че ако срокът на действие на мерките изтече, е много вероятно китайските производители да изнасят значителни количества отлети принадлежности за тръбопроводи за Съюза на дъмпингови цени. Така Комисията стигна до заключението, че съществува голяма вероятност за продължаване на дъмпинга, ако срокът на действие на мерките изтече.
 4. ВЕРОЯТНОСТ ЗА ПРОДЪЛЖАВАНЕ НА ДЪМПИНГА ОТ ТАЙЛАНД
 4.1. Предварителни бележки за Тайланд
 (167)
 Както е посочено в съображение 27, никой от производителите от Тайланд не оказа съдействие при разследването. Поради това Комисията информира органите на Тайланд, че предвид липсата на съдействие тя ще приложи член 18 от основния регламент, като направи своите заключения във връзка с вероятността за продължаване или повторно възникване на дъмпинга въз основа на наличните факти. Комисията получи коментари от Дирекцията по външна търговия към Министерство на търговията и от тайландското дружество BIS Pipe Fitting Industry. Тези коментари са разгледани в съображения 196—197